**Сіздің өміріңіздің мақсаты**

Мен әрқайсымыздың жер бетінде белгілі бір мақсатпен өмір сүріп жатқанымызға - әрқайсымыз белгілі бір мақсатпен жаратылғанымызға сенімді болсам да, мен бұл тақырып туралы сөйлеген сайын, үнемі бір сұрақ туындайды: «Бірақ мүгедектер ше? Олар өз мақсаттарына қалай қол жеткізе алады? Құдай оларды жаратқанда қателесіп кетті ме?»

Сізге, Джон мен Кристин Хаггайдың церебральды сал ауруымен туылған ұлы Джонни туралы айтып берейін. Ол сөйлей алмады, жүре алмады немесе өзі тамақтана алмады және тәулік бойы күтімді қажет етті. Ол небәрі 24 жас өмір сүрді.

Джоннидің осындай шектеулермен дүниеге келуіне, мас дәрігердің немқұрайлылығы себеп болды. Бірақ оның ата-анасы оның дүниеге келуін, Құдайдың олар үшін жасаған керемет жоспары ретінде қабылдады. Олар өмірлерінің барлық сағаттарын баласына қамқорлық көрсетумен өткізді. Сонда да, екеуі де сол баланың олардың өмірлерінде керемет бата болғанын айтады.

Доктор Хаггай: «Крис екеуміз Джоннидің біздің өмірімізге Құдайдың құдіретті және сүйіспеншілікке толы еркі бойынша келгеніне толық сенімдіміз. Джонни өте маңызды өмір сүрді. Оның маңызды болғаны жай ғана әр адамның бойында құндылық бар болғандықтан ғана емес, сонымен бірге... [Джоннидің] бұл әлемде атқаратын рөлі, жүзеге асыруға тиісті мақсаты болды».

Құдай Джоннидің сүйіспеншілікке толы жүрегі мен әзіл сезімін көптеген адамдардың өмірін қозғау және ата-анасының Құдайға деген сенімі мен тәуелділігін тереңдету үшін пайдаланды.

Біздің мәдениет мінсіздікті жоғары бағалайды. Дегенмен Киелі кітапта бәріміздің, қандай адам болсақ та, жер бетінде болу мақсатымыз бар екені анық, Құдайдың 138-ші Забур жырындағы «Осыны істейді мен үшін Жаратқан, Рақымың, уа, Ием, ұласады әрқашан, Бас тартпа бізден, өз жаратылысыңнан.» (Забур 138:8) деген уәдесін берік ұстаныңыз.